રિલાયન્સની 4G બ્રૉડબૅન્ડ સર્વિસ જિયોની વિધિવત્ શરૂઆત થઈ ગઈ છે. અન્ય કંપનીઓ પણ દેશના અલગ-અલગ સર્કલમાં પોતાની 4G ઇન્ટરનેટ સર્વિસ શરૂ કરી રહી છે. આદર્શ સ્થિતિમાં 4G કનેક્ટિવિટી ૩૦થી ૭૦ મેગાબાઇટ્સ પ્રતિ સેકન્ડની ડેટા ટ્રાન્સફર સ્પીડ આપી શકે છે. આટલી ઊંચી ડેટા-સ્પીડને પહોંચી વળે એવા બજેટ રેન્જના સ્માર્ટફોનની તો આપણી માર્કેટમાં અત્યારથી જ લાઇન લાગી ગઈ છે. આખું વર્ષ આ 4G શબ્દપ્રયોગ સાંભળવા માટે તમારા કાન તૈયાર રાખજો.